ભારતમાં જેટલી સદીઓથી નૃત્યના ચોક્કસ પ્રકારો વિકસ્યા છે એટલી સમૃદ્ધિ અન્ય કોઇ દેશની સંસ્કૃતિમાં નથી દેખાતી. ભરતનાટ્યમ, કુચીપુડી, મણીપુરી, કથ્થક જેવા ડાન્સ ફોર્મ સદીઓથી આપણે ત્યાં રજૂ થઇ રહ્યા છે. આ વિવિધ ડાન્સમાં નિપુણ એવા યામિની કૃષ્ણમૂર્તિ, શોવના નારાયણ, સોનલ માનસિંહ, રુક્મિણીદેવી, ઉદય શંકર, નૃત્યસામ્રાજ્ઞી સિતારા દેવી કે જેક્સન સાથે પરફોર્મ કરનાર શોભના કે દક્ષા શેઠ, મૃણાલિની સારાભાઇ, મલ્લિકા સારાભાઇ, કૌમુદિની લાખિયા વગેરે પણ ભારતનું જ ગૌરવ છે. હા, વિશ્ર્વ પણ આ ક્ષેત્રે જરાય પાછળ નથી. અમેરિકન ડાન્સને ઇન્ફ્લુઅન્સ કરનારા મહાન ડાન્સરો પણ હતા. જેમાં માર્થા ગ્રેહામનું નામ ટોપ પર આવે, તો યુરોપને ભેટ મળી જોસેફીન બેકરની, જેને પ્રથમ અશ્ર્વેત એન્ટરટેઇનર કહી શકાય. ડાન્સ ક્ષેત્રે માઇકલ જેક્સનનું નામ તો પહેલું યાદ આવે. ડાન્સનો એ ખેરખાં હતો. આ સિવાય પણ ક્રીસ બ્રાઉન, વ્લાદીમીરવસીલેવ, ડોનાલ્ડ ઓકોનર, એન મિલર જેવા વિશ્ર્વના અનેક કલાકારોએ નૃત્યની કલાને સમૃદ્ધ કરી છે…